นางงามจักรวาล 2020

**อัลมา อันเดรอา เมซา การ์โมนา** (สเปน: *Alma Andrea Meza Carmona*; เกิด 13 สิงหาคม ค.ศ. 1994) เป็นนางแบบและนางงามชาวเม็กซิโกผู้ที่ได้รับตำแหน่งนางงามจักรวาล 2020 โดยเธอเป็นนางงามจากประเทศเม็กซิโกคนที่สามที่ได้รับตำแหน่งนางงามจักรวาล ซึ่งเธอเคยได้รับตำแหน่งเมฆิกานาอูนิเบร์ซัล 2020 และมิสเวิลด์เม็กซิโก 2017 และได้รับตำแหน่งรองชนะเลิศอันดับหนึ่งในมิสเวิลด์ 2017

ชีวิตในวัยเด็กและการศึกษา
-------------------------

เมซาเกิดเมื่อวันที่ 13 สิงหาคม ค.ศ. 1994 ในเมืองชีวาวา มารดาชื่อ อัลมา การ์โมนา และบิดาชื่อ ซานเตียโก เมซา เธอเติบโตในเมืองชีวาวา เธอเป็นลูกสาวคนโตในพี่น้องทั้งหมด 3 คน และเมซามีเชื้อสายจีน หลังจากเรียนจบชั้นมัธยมศึกษาแล้ว เมซาได้ศึกษาต่อในมหาวิทยาลัยอิสระแห่งชีวาวา ซึ่งเธอเรียนวิศวกรรมซอฟต์แวร์ เธอสำเร็จการศึกษาระดับปริญญาของเธอในปี 2560 และต่อมาเริ่มทำงานในเม็กซิโกในฐานะวิศวกรซอฟต์แวร์ นอกเหนือจากนี้เธอยังทำอาชีพนางแบบอีกด้วย

การประกวด
---------

### มิสเม็กซิโก 2017

เมซาได้ริเริ่มการประกวดนางงามในปี 2016 หลังจากที่เธอได้รับเลือกเป็นตัวแทนของเมืองชีวาวาในมิสเวิลด์เม็กซิโก 2016 นี่เป็นครั้งแรกของการประกวดหลังจากนูเอสตราเบเยซาเมฆิโกสูญเสียใบอนุญาตสำหรับการจัดการประกวดมิสเวิลด์ ในการประกวดครั้งนี้ เมซาก็ได้รับตำแหน่งชนะเลิศ นอกจากนี้เมซายังได้รับรางวัลสปอร์ตชาลเลนจ์ชนะเลิศในการประกวดครั้งนี้อีกด้วย

### มิสเวิลด์ 2017

เมซา(คนที่สองนับจากด้านซ้าย) กับมิสเวิลด์ 2016 และมิสเวิลด์ 2017 คอนติเนนทอลควีนส์มาเยี่ยมชมพิพิธภัณฑสถานแห่งชาติอินโดนีเซีย
หลังจากชนะการประกวดมิสเม็กซิโก 2017 เมซาได้เป็นตัวแทนของประเทศเม็กซิโกในการประกวดครั้งที่ 67 ของมิสเวิลด์ หรือมิสเวิลด์ 2017 ที่จัดขึ้นในวันที่ 18 ธันวาคม ค.ศ. 2017 ที่ซานย่าซิตีอารีนา ซานย่า ประเทศจีน ในกิจกรรมก่อนการประกวด เมซาชนะในกลุ่มที่ 16 เฮดทูเฮดชาลเลนจ์ ซึ่งทำให้เธอเข้ารอบ 40 คนสุดท้ายโดยอัตโนมัติ นอกจากนี้ เธอยังได้รับรางวัลรองชนะเลิศอันดับที่ 4 ในการแข่งขันความสามารถพิเศษอีกด้วย

ในระหว่างรอบชิงชนะเลิศของการแข่งขัน เมซาก้าวจากสี่สิบอันดับแรกไปสู่ห้าอันดับแรก หลังจากไปถึงห้าอันดับแรก จูเลีย มอร์ลีย์ ประกาศว่าเมซาได้รับรางวัลรองชนะเลิศอันดับ 1 ตามหลังผู้ชนะ มานูชี ชิลลา จากประเทศอินเดีย นอกเหนือจากรองชนะเลิศอันดับ 1 ของเธอแล้ว เมซายังได้รับตำแหน่งมิสเวิลด์อเมริกาอีกด้วย โดยเธอได้รับตำแหน่ง คอนติเนนทอลควีนส์ออฟบิวตีปี 2017

### เมฆิกานาอูนิเบร์ซัล 2020

ในปี 2020 เมซาได้รับตำแหน่งเมฆิกานาอูนิเบร์ซัล ชีวาวา 2020 ทำให้เธอเป็นตัวแทนในการประกวดเมฆิกานาอูนิเบร์ซัล 2020 ระหว่างกิจกรรมก่อนการประกวด เมซาชนะ 6 ชาลเลนจ์รวมทั้งการแข่งขันกีฬา รอบชิงชนะเลิศวันที่ 29 พฤศจิกายน ค.ศ. 2020 ณ เมืองเกเรตาโรและแล้วเมซาได้รับตำแหน่งชนะเลิศ

### นางงามจักรวาล 2020

หลังจากการประกวดเมฆิกานาอูนิเบร์ซัล 2020 เมซาได้เป็นตัวแทนในการประกวดนางงามจักรวาล 2020 รอบชิงชนะเลิศวันที่ 16 พฤษภาคม ค.ศ. 2021 ณ ฮาร์ดร็อกไลฟ์ ภายในเซมิโนลฮาร์ดร็อกโฮเท็ลแอนด์คาสิโน ฮอลลีวูด รัฐฟลอริดา สหรัฐ หลังจากเลื่อนจากปลายปี 2020 เป็นพฤษภาคม 2021 เนื่องจากการระบาดทั่วของโควิด-19เมซาได้รับรางวัลชนะเลิศ และโซซีบีนี ทุนซีได้สวมมงกุฎให้แก่เธอ เมซากลายเป็นนางงามจักรวาลคนที่สามของประเทศเม็กซิโก นับจากลูปิตา ยอนส์ ในปี 1991 และฆิเมนา นาบาร์เรเต ในปี 2010

ด้วยชัยชนะของ เมซาในนางงามจักรวาล 2020 นับเป็นปีที่สองติดต่อกันของเม็กซิโกใน 3 อันดับแรกหลังจากโซฟิอา อารากอน เมฆิกานาอูนิเบร์ซัล 2019 เป็นรองอันดับสองใน นางงามจักรวาล 2019

อ้างอิง
-------

1. ↑  Rocha, Kika (21 May 2021). "Miss Universo Andrea Meza: nuestra reina". *People en Español* (ภาษาสเปน).
2. ↑  "Andrea MEZA, Mexico 2017". Miss World Official Website – โดยทาง missworld.com.
3. 1 2  "Chihuahua City's Andrea Meza is Miss Universe Mexico 2020, crowned in Santiago de Querétaro". *Conan Daily*. 30 November 2020.
4. ↑  "Los concursos han sido una plataforma de empoderamiento: Andrea Meza Carmona". *Milenio* (ภาษาสเปน). 20 March 2021.
5. 1 2  "Miss México 2016 and Miss México 2017". The Times of Beauty. 22 October 2016.
6. 1 2  "Miss World Indonesia 2017 dan Para Pemenang Miss World 2016-2017 kunjungi Museum Nasional Indonesia". *Ministry of Education and Culture (Indonesia) & National Museum of Indonesia*. คลังข้อมูลเก่าเก็บจากแหล่งเดิมเมื่อ 2021-02-02. สืบค้นเมื่อ February 21, 2018.
7. ↑  "Did you know? Newly crowned Miss Universe Andrea Meza first joined Miss World". ABS-CBN Corporation. สืบค้นเมื่อ May 17, 2021.
8. ↑  "Manushi Chhillar begins beauty with purpose tour in Hyderabad". *The Times of India*. 2 February 2018.
9. ↑  "Miss World 2017 Manushi Chhillar's Press Meet in Mumbai". *Free Press Journal*. 28 November 2017.
10. ↑  Ranjan, Richa (18 November 2017). "Manushi Chhillar crowned as Miss World 2017". *Femina*.
11. ↑  "India's Manushi Chillar crowned 'Miss World 2017'". India TV. สืบค้นเมื่อ 18 November 2017.
12. ↑  "Andrea Meza se corona como Mexicana Universal 2020". *Diario Presente*. สืบค้นเมื่อ 2020-11-30.
13. ↑  "Platicamos con Andrea Meza "Miss México"". *Telemundo* (ภาษาสเปน). 26 March 2021.
14. ↑  ""No al acoso y a la violencia": Andrea Meza, lista para el Miss Universo" (ภาษาสเปน). Debate. 25 March 2021.
15. ↑  "Miss Universe competition to air live from Florida in May". *Associated Press*. March 3, 2021. คลังข้อมูลเก่าเก็บจากแหล่งเดิมเมื่อ March 4, 2021.
16. ↑  Reilly, Kaitlin; Vulpo, Mike (16 May 2021). "Miss Mexico Andrea Meza Crowned Miss Universe 2021". *E! News*.
17. ↑  Goldstein, Joelle (16 May 2021). "Miss Mexico Andrea Meza Wins Miss Universe 2020". *Yahoo!*.

แหล่งข้อมูลอื่น
---------------

* อันเดรอา เมซา ที่อินสตาแกรม


| ก่อนหน้า |  | อันเดรอา เมซา |  | ถัดไป |
| --- | --- | --- | --- | --- |
| รางวัลและความสำเร็จ |
| **แอฟริกาใต้ โซซีบีนี ทุนซี** |  | **นางงามจักรวาล** (2020) |  | **อินเดีย หรนาซ สันธู** |
| **โซฟิอา อารากอน** |  | **เม็กซิโกเมฆิกานาอูนิเบร์ซัล** (2020) |  | **เดโบรา อาลัล (แต่งตั้ง)** |
| **สาธารณรัฐโดมินิกัน ยาริตซา เรเยส** |  | **รองอันดับหนึ่งมิสเวิลด์** (2017) |  | **ไทย พิชาภา ลิมศนุกาญจน์** |
| **สหรัฐ ออดรา มารี** |  | **มิสเวิลด์อเมริกา** (2017) |  | **ปานามา โซลาริส บาร์บา** |
| **อานา จิโรลต์** |  | **เม็กซิโกมิสเม็กซิโก** (2017) |  | **บาเนซา ปอนเซ** |

| * ด
* ค
* ก
การประกวดความงามระดับนานาชาติที่สำคัญ ประจำปี ค.ศ. 2020 |
| --- |
| 

|  |  |
| --- | --- |
| 
**มิสยูนิเวิร์ส**เม็กซิโก **อันเดรอา เมซา**
 | 
**มิสแกรนด์อินเตอร์เนชันแนล**สหรัฐ อาเบนา อัปเปียห์
 |

 |